bg bg bg ru uk fi ru ru ru hbs_cyr bg ru uk bg bg ru ru bg en uk bg ru bg bg bg be bg bg ru ru hbs_cyr bg bg es en bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg mk bg bg bg bg bg bg mk mk bg bg bg bg bg mk ru bg bg bg bg bg ru bg bg bg bg bg bg bg bg bg ru bg ru bg bg bg bg uk bg bg ru ru ru bg bg en bg bg bg bg bg bg bg bg bg bg en bg bg bg bg bg bg bg bg en bg bg bg bg en bg bg bg bg
Алена пред Столица.bg: Доброто е изключение, за да бъде победено злото се иска време и воля | КАРМИЧНИЯТ КРЪГ
Последно обновяване 25 септември 2022, 00:45
Честит рожден ден НА РОДЕНИТЕ НА 25 СЕПТЕМВРИ!
xИнтервюто е публикувано в Столица.bg на 02.04.2022 г. На всички, които черпят от извора на списание „Kармичният кръг“, напомняме, че е коректно да ЦИТИРАТ ПЪРВОИЗТОЧНИКА.
Пред столицата е трудна, проблемна, изпълнена с несгоди година, София не съществува сама за себе си, предупреждава известният астролог
Светлана Тилкова – Алена, е от най-популярните и известни астролози у нас. Предупрежденията й и прогнози се сбъдват, но за тях се сещаме едва когато са факт. Рядко се вслушваме, защото понякога звучат като кошмарен филм. За съжаление за звездните прогнози няма дистанционно, за да ги изключим. Колко тежка и за кого ще е благополучна 2022 г., какво ще се случи в София и държавата, разкрива Алена пред Столица.bg.
– Казахте, че 2022 г. ще е година на любовта, тя ли ще спре конфликта в Украйна?
– Казах също и че 2022 г. е третата поред трудна година за българите от девет възможни, която ще е като врящ казан, а обществото ни ще продължи да живее в, слава Богу, безкръвна гражданска война. Казах още миналата година, че хаосът, противопоставянето, омразата, насилието, агресията в обществото ни няма да стихнат, а ще се изострят. Лъжата ежечасно ще облъчва обществото ни, усмихнато внушаваща ни, че е истина, готова на насилие, за да бъде приета.
– Всеки би се запитал къде тук е любовта?
– Ще ви отговоря, че не бива да се смесва тълкуването на 2022-а, годината на Венера в индивидуален план, като междуличностни отношения и глобалното тълкуване на заложеното през 2022 г. В индивидуален план много повече от обичайното хора ще се окажат влюбени и обвързани. Мнозина ще предпочетат да създадат семейство вместо да живеят на партньорски начала. Ще се родят повече бебета. Това е годината на любовта за отделния човек. В глобален план обаче тълкуването на 2022-а е: Каквото си посял в предходните девет години, това ще пожънеш през настоящата. Ето защо перспективата и за България и за част от света не е позитивна. Спомнете си предходната година на Венера – 2013-а. В България дойде кризисното управление на Орешарски, на протести цяла година, въпреки че той е интелектуален връх спрямо настоящия министър председател, подтикващ ме към мисълта с ежедневните си думи и дела, че страда по рождение от интелектуална недостатъчност, а за съжаление тази болест не се лекува. Да си припомним – първата сериозна криза в Украйна беше през 2004 г., година на Венера. Конфликтите не бяха решени, а се задълбочиха. След девет години, през 2013 а, отново година на Венера, кризата се усложни и премина в агресия отнела до сега близо 15 хиляди човешки живота. Държавата започна да губи територии. След още девет години, през 2022-а, година на Венера и вибрация 6, неразрешените проблеми ескалираха във война. Вибрация шест е безкомпромисна.
Посял си криза, отглеждал си я два поредни девет годишни цикъла, естественото развитие е разрешаване на кризата с агресия и насилие, а не с разум и компромис.
Колкото и да не му се харесва на някого ще кажа, че днес възприемаме Украйна за жертва на руската агресия. Вибрация 6 на трите поредни години ни разкрива, че страданията на украинския народ, а и на руския, са следствие единствено на действията на украинската политическа върхушка, които са били всичко друго, но не и в полза на народа. Войната ще приключи, на 25 февруари написах, че и месеци може да продължи, но светът след нея ще е друг. Украйна ще бъде под някаква форма окупирана територия, а напрежението там ще е постоянно.
– Доброто или лошото е повече и кога доброто побеждава?
– Лошото винаги е по-дейно, по-напористо, безкрупулно, понесло се на крилете на измамата. На Земята, сред земляните лошото е повече. За много народи лошото е разбираемата и естествената част от живота. Доброто е изключение. За да бъде победено злото от доброто се иска време и воля. Човешка воля, а такава в родината ни обичайно липсва. Доброто бързо е смачквано и все пак съм сигурна, че лошото задължително ще отстъпи място на доброто. Няма да е скоро, но е неизбежно.
– Наближава 3 април, обявяването на София за столица, какво ги очаква софиянци?
– Преди да отговоря ще направя кратко отклонение. Общество, което уважава своята история, събития, исторически личности е прецизно към датите от календара, а не ги променя според моментната конюнктура или политическа диктатура. Само за Левски ще дам пример. Той е роден на 6 юли 1837 г. Обесен е на 6 февруари 1873 г. До 9 септември 1944 г. честванията и поклонението е на истинските дати. Идва комунистическия преврат и Левски вече е друг. Нашият Левски вече е роден на 18 юли и обесен на 18 февруари, и за капак през 1951 г. оплескват докрай нещата и започваме да поднасяме цветя и венци на 19 февруари. Дали е достойна тази подмяна на истинските дати с нищо незначещи близо осемдесет години по-късно?
Обявяването на София за столица на Княжество България е на 22 март 1879 г.
Погледнете Търновската конституция. Тя е подписана на 16 април 1879 г. и никъде няма да откриете уточнението, че това е стар стил. Тази е била датата от календара. Новият стил идва в България 37 години по-късно и не е коректно наопаки във времето да се променят дати.
Дали е 22 март или 3 април, нов стил, номерологичното тълкуване съвпада.
Пред столицата е трудна, проблемна, изпълнена с несгоди година, която ще утежни живота на всички столичани, а и на софиянци, всекиму различно. Проблемите ще са привнесени, не заради работата на кметството, а преди всичко заради правителството, тъй като София не съществува сама за себе си. Лошото в случая е, че преобладаващото количество от предстоящите проблеми не може да бъде предвидено, нито по тежест, нито по време. Ще се разбира за тях когато ни споходят.
– Кое е любимото ви място в София и защо?
– Районът около градинката пред „Св.София“, Царската градинка, градинката с розите, помежду тях „Св. Ал. Невски“. Тук израснах, тук ни бяха детските игри, това беше района на нашата банда с граници от Кристал до „Дондуков“. От там надолу бяха други детски банди. Приятни са спомените от моето детство.
– Защо българите живеем постоянно в напрежение и се редуват криза след криза?
– Защото българина никога не гласува с разума си. Винаги емоцията го води. Или мрази, или почти любовно обича. И все спасители търси. А спасителите са щедри на обещания, но имат къса памет, която обичайно не надхвърля личният им интерес. Народа – кучета го яли. Последната една година е пример не за далновидност при избора кой да води държавата. Пример е за глупост, а глупостта ражда кризи, освен това върви ръка за ръка с бедността. Бедността, както и усещането за бедност задължително битуват ден и нощ в напрежение обсебващо мислите и чувствата. Напрежение, което смазва психиката и тъй като разумът на българина най-често престоява в чекмеджето с непотребностите затова властват злостта и омразата към всичко и всеки. Омразата също твори постоянни кризи. Докато излезеш от една, хлътнеш в друга. Така годините минават. Погледнеш назад, зад гърбът ни градежът се сринал в разруха. Погледнеш напред – бъдеще светло вещаят химерни градежи. И така житейският кръг се върти с усещането за безпътица, безпомощност, обезверяване и повторение на преживяно зло.
– В момента българите са поляризирани заради войната в Украйна, приемаме бежанци и помагаме, казват, че всичко се връща, кога ще ни се върне доброто?
– Твърде притеснително звучи този въпрос. Аз, сигурна съм че и мнозинството от българите, не искат да ни се връща такова добро. Не искам никой да напада и да воюва срещу България, че да трябва която и да било държава да приема българи бежанци. Ако въпросът е по принцип за доброто, ще си останем с надеждите. Доброто идва, ако е заслужено. Даром никой не го дава. С кои свои действия само от последните три години обществото ни е показало мъдрост и зрялост? Няма такива. Океан от злост, омраза, разруха на постигнатото. Още от август 2020 г., от протестите написах не един и два пъти. Хора, внимавайте, мислете практично, не ставайте доброволни роби на омразата си. От начина на гласуване на редовните избори през април 2021 г. зависи как ще живеем през следващите девет години. Някой да ме чу? Напротив, присмиваха ми се, че всеки момент се чака да падне правителството, а аз говоря за редовни избори. Случи се както го изчислих. Българина така и не се научи да различава заложеното от планетите от мечтаното. Няма и да се научи. Ясно съм написала, че каквато и да е промяната, тя ще бъде изцяло подчинена на негативната посока, в която България устремно е поела след 4 април 2021 г. Вече живеем в задълбочаваща се криза. Пред нас е недобро бъдеще. Дали то ще ни мачка до края на 2023 г., до 2026-а или в най-лошия случай до 2030-а зависи от разума, а не от емоцията, когато гласуваме. Уви, когато се гласува за народен спасител емоцията е господар, а разумът – рудиментарна ненужност. Сами си сторихме зло, няма кой да ни дари доброто, ако сами не си го сътворим.
– Заговори се пак за нови избори, коя е подходящата дата за вота, за да има стабилно правителство?
– Заговорило се сега? А написаното от мен още на 13 декември 2021 г. забрави ли се? Ясно и категорично съм написала, че ще има предсрочни избори и поне двоица от тази безродна хунта, която дерибейства в България ще търсят най-краткия път през един океан разстояние. Написала съм, че от края на февруари планетарните аспекти се подреждат по начин предизвестяващ оставката на кабинета. От 22 март правителството навлиза в труден, проблемен период, в който освен обичайните трудности ще бъде изненадано от много странични и непредвидими изпитания. Отсега да ви кажа, че управляващите ни няма да бъдат на нивото, нужно да ги преодолеят успешно за България. За съжаление в момента властимащите мислят само за собственото си благо и как да угодят на кукловодите зад тях, тъй че ще демонстрират висини от дебелоочие преди да бъдат принудени да подадат оставка.
Най-дългия срок да приключат със злощастното си за България управление е юли, съгласно астрологичните аспекти, но често Съдбата поднася неочакваности, ако се налага да търпим наказания.
Никой не ме е питал за подходяща дата за предсрочен вот. А и подходяща за кого? За България или за някой с икономически интереси, но в ущърб на народа. Подобно изчисление е изключително сложно, и не е възможно да посочвам дати. Рибата е още в морето, рано е за тигана.
– Защо българите не разбраха добронамереността на коалиционното правителство, което пое управлението на 13 декември 2021 г.?
– Защото няма добронамереност, а само прикрит зад високопарни слова личен и глобален интерес. Написала съм го още в началото на октомври миналата година. Заради манипулациите с изборните компютри омразата няма да стихне, хаосът ще продължи, а разрухата ще се задълбочи. “Почтените”: Петков и Василев са жадни за власт и пари хора – мюрета. В първите дни на септември 2021 г. написах, че България я очакват трудности и тежки изпитания. Има ли нещо от астрологичните ми изчисления, което досега животът да не е потвърдил?
Добронамереност помежду си в коалицията може и да проявяват, но спрямо народа е постоянна вреда. Казвате добронамереност, добре, но аз лично предпочитам държавата да се води от злонамерен и практичен човек, водещ народа към просперитет, вместо добронамерен, глупав и амбициозен, слуга на чужди господари.
– След епидемията сякаш хората се отчуждиха, разделени на ваксинирани и неваксинирани, агресивни и безразлични – кога ще преодолеем вътрешния си катарзис и как?
– Отчуждиха се още по време на пандемията. Мнозина очакваха заразата да сплоти народа, но не се случи. Поне в България ковидът изкара наяве най-негативните черти на човешкия характер. Омразата между хората се увеличи. Агресията и насилието скочиха до небесата, особено домашното. За доброто сме все на опашката в Европа, за злото обичайно държим челото.
Катарзисът минава през страдание.
Много страдание е нужно на българина, да се смири, да се вгледа в себе си, да осъзнае, че омразата, която възприема като въздух за дишане, го унищожава като човешко същество, надарено и с много добрина. Дълъг е този процес и не съм оптимист, че сме стигнали поне до средата по пътя към доброто.
В "Книгата на съдбите" е записан животът на всеки човек Месечен хороскоп на България за април, 2022 г.
Сп. "Кармичният кръг" е авторско списание на Светлана Тилкова - Алена.
Честит рожден ден НА...
сеп. 25, 2022 Коментарите са изключени за Честит рожден ден НА РОДЕНИТЕ НА 25 СЕПТЕМВРИ!
ДНЕВЕН ХОРОСКОП ЗА 25...
сеп. 25, 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Материали от тази категория
сеп. 12, 2022 Коментарите са изключени за Отново избори по време на ретрограден Меркурий
сеп. 03, 2022 Коментарите са изключени за Специално за “Труд” астропрогноза за извънредните избори на 2 октомври: Хаос, омраза, повтаряме преживяното
ДНЕВЕН ХОРОСКОП ЗА 25 СЕПТЕМВРИ 2022 г.
25 сеп. 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Отново избори по време на ретрограден...
12 сеп. 2022 Коментарите са изключени за Отново избори по време на ретрограден Меркурий
Ритуал за влюбване говори с мъртвите
03 сеп. 2022 Коментарите са изключени за Ритуал за влюбване говори с мъртвите
18 февр. 2013 42
Орешарски премиер? С колко ли ще...
13 май 2013 40
02 юни 2013 36
06 мар. 2013 34
пазиш си я в портмонето и не я харчиш, ако не се ...
А какво се прави с парата? Благодаря!...
Здравейте Алена как мога да се свържа с вас?Преди...
За корона вируса имам по-особено мнение, защото б...
Списание "Кармичният кръг", както и всички книги на Светлана Тилкова - Алена, може да намерите и в нашата ОНЛАЙН КНИЖАРНИЦА
За повече информация, ЦЪК ТУК
– за електронния вариант, ЦЪК ТУК
– за хартиения вариант, ЦЪК ТУК
За повече информация относно най-често задаваните въпроси от потребители на сайта, ЦЪК ТУК
София 1000, п.к. 113
Централен офис (онлайн магазин)
гр. София. ж.к. Лозенец, ул. Лозенска планина 1
+359 888 774 265
За връзка по имейл: ЦЪК ТУК
2019 "АРОС Груп" ООД. Всички права запазени.
Ние използваме бисквитки, за да ви дадем най-доброто изживяване на нашия уебсайт.
Можете да научите повече за това кои бисквитки използваме или да ги изключите в НАСТРОЙКИ.
Close GDPR Cookie Settings
Бисквитки на трети страни
Във връзка с Регламент (ЕС) 2016/679, е необходимо да декларирате съгласието си да събираме, обработваме и съхраняваме личните данни, които можете да подадете при използването на предоставените в интернет страницата на "Арос Груп" ООД услуги, в съответствие с нашата Политика за поверителност и за защита на личните данни, както и да приемете нашата Политика за  бисквитки (cookies), която е минимална и включва само бисквитки, нужни за основната функционалност на сайта, преди да можете да продължите.
Задължителните бисквитки трябва да бъдат активирани по всяко време, така че да можем да запазим вашите предпочитания за настройки на бисквитките.
Enable or Disable Cookies
Ако деактивирате тези бисквитки, няма да можем да запазим вашите предпочитания. Това означава, че всеки път, когато посещавате този уебсайт, ще трябва отново да активирате или деактивирате бисквитките.
Бисквитки на трети страни
Този уебсайт използва Google Анализ за събиране на анонимна информация, като например броя на посетителите на сайта и най-популярните страници.
Поддържането на тези бисквитки ни помага да подобрим нашия уебсайт.
Enable or Disable Cookies
Моля, първо разрешете строго необходимите бисквитки, за да можем да запазим вашите предпочитания.
Прочетете повече относно нашата Политика за бисквитките (cookies).
Включи всички Запази промените